היא מבטיחה לפרסם הצהרות הון, רוצה להגדיל את המשכורות של העובדים הסוציאלים, מאמינה שהתקשורת נשלטת על ידי "ועד ארגוני הנשים", וגם מסבירה האם היא ליברטריאנית. הכירו את ד"ר רונית דרור, מספר 3 ברשימת מפלגת זהות
 ד"ר רונית דרור. לקראת הבחירות הקרובות החלטנו בשקוף לפתוח במיזם חדש: ראיונות עם המתמודדים לכנסת מקצה הרשימות. פנינו לכל המפלגות וביקשנו לראיין דווקא את המועמדים החדשים או הפחות מוכרים, אלו שעוד לא קיבלו במה בתקשורת. המטרה של המיזם: להציג את האנשים שלא מתראיינים תחת כל עץ רענן – אבל עשויים להשפיע על חיינו באופן דרמטי. ד"ר דרור לא תהיה היחידה. במהלך השבועות הקרובים נראיין בשקוף מועמד מכל מפלגה, ואנחנו מזמינים אתכם "לראיין" אותם ביחד איתנו: לפני כל ראיון נפרסם פוסט בו נבקש מכם, הגולשים, להפנות למועמד/ת שאלות שישולבו בראיון. רונית דרור היא דוקטור לעבודה סוציאלית, ובימים אלה עומדת בראש עמותת "לצידכם", המסייעת ל"גברים נפגעים". במהלך הראיון שטחה דרור בפנינו את עמדותיה המפתיעות בנושאי רווחה, "זכויות נשים וגברים" לגליזציה ועוד.  "בטח, כמו למשל איך זה יכול להיות שאני לא מופיעה בתקשורת? זו קונספירציה מעניינת. אני חושבת שגם התקשורת וגם הממשלה נשלטות ע"י ועד ארגוני הנשים. זה ועד העובדים הכי גדול במדינה הזו שמתוקצב במיליונים… אני קוראת להם ועד. לא רוצים להשמיע את מה שיש לזהות להגיד, הקול האחר שאנחנו מביאים לשיח הציבורי. לא כל הגברים הם אלימים ולא כל הגברים הם קורבנות. העובדה היא שלא רוצים להשמיע מישהי שכל כך הרבה אנשים הצביעו לה וחושבים שהיא חשובה". "אני חושבת שיש שחיתות. כשחברי הכנסת נמצאים כל כך הרבה זמן באותו במקום אין סיכוי שזה לא יתפתח. לא יכול להיות שאנשים יכהנו עשר או עשרים שנה, צריך להגביל קדנציות…ישבתי בוועדות שחרורים (של בתי כלא, כעובדת סוציאלית), יש אינספור כתבי אישום שחלקם בסופו של יום מסתיימים באין כלום. אני כבר למדתי שאני לא מאמינה לשום דבר שנקרא כתב אישום, באופן אישי. אני רוצה לראות שחור על גבי לבן שהאדם אשם".  "לא נראה לי שתהיה לי בעיה. אני בנאדם שכבר מעל לשלושים שנה עובד כל הזמן ברמה של 24-7 ואני אומרת לך שאין לי מה להסתיר. גם הצהרת הון אני אשמח לפרסם". "יש אנשים שמגדלים קנאביס רע, עם כימיקלים וכו. אני לגמרי בעד מה שזהות מנסה לקדם – שכל אחד יקנה בבתי מרקחת קנאביס, אבל כשאנחנו יודעים מי הוא ומאיזה בית הוא הגיע. ככה המשטרה תפסיק לרדוף אחרי מבוגרים, אלא אחרי בני נוער שעבורם השימוש בקנאביס הוא נזק. בנוגע לסמים אחרים אני נגד, חוץ מאלכוהול, למרות שהוא הסם הכי מזיק שקיים אחרי סיגריות". "כשאהיה בכנסת זו תהיה מהפכה מדהימה בזכות מה שאני הולכת להגיד שם. לא דובר מעולם מעל במת הכנסת על המצוקות שגברים חווים במדינה הזו. חברי הכנסת הגברים פוחדים לצייץ". "אני בוגרת אולפנה, ההורים שלי הם מפד"ל. המעבר לימין לא מפתיע כי בבסיס שלי אני באה משם. בגיל מאוד צעיר רציתי שיהיה לנו שלום פה וחשבתי בתור עו"ס שהשיח יביא את השלום. אבל כמו הרבה מאוד אנשים ראיתי שהמפה של השמאל מאוד הצטצמצה ואנחנו כבר קולטים שאין עם מי לדבר. אתה מוותר, אתה מבליג, סולח, נותן מזוודות של כסף, והדברים לא קורים". עוד הוסיפה: "מה הבעיה שלכם (אנשי שמאל) לחיות עם ערביי יהודה ושומרון ביחד? השותף של הבן שלי הוא בדואי. הם אמרו לי לא אנחנו לא רוצים לגור איתם, אתם קולטים שאתם יותר שונאים את הערבים ממני? פה קלטתי שהשמאל לא בדיוק אוהב ערבים". "אני לא ליברטריאנית. יש לנו הרבה אנשים מדהימים בזהות שזה מה שהם. אני מניחה שאני על הרצף במידה מסויימת. בהרבה תחומים אני בעד ליברליזם, בתחומים מסויימים אני יותר שמרנית. לדבריה, "העבודה הסוציאלית נמצאת במצב רע, התדמית שלנו היא איומה, גם בגלל אבות גרושים או הוצאה של ילדים מהבית. הייתי מגדילה את המשכורות של העובדים הסוציאליים". "יש תחומים אחרים שהייתי לוקחת מהם תקציב". "צריך להגיע לשם כדי לדעת מאיפה לקחת. בתוך משרד הרווחה למשל, יש ים של כסף שמופנה לפנימיות. כל ילד שנמצא בפנימייה זה עשרות אלפי שקלים. הייתי עושה עושה יו טרן ומחזירה את הילדים האלה לקהילה. לעיתים בפנימיות הילדים נפגעים הרבה יותר מאשר בבית שלהם". *** הראיון עם ד"ר דרור חשף צד נוסף ומפתיע ברשימת "זהות" לכנסת והוא הראשון מבין סדרת ראיונות שנערוך בשבועיים הקרובים עם מועמדים מקצה הרשימות מכל הקשת הפוליטית. עקבו אחרינו בפייסבוק כדי לגלות מי יהיו המרואיינים הבאים בשקוף והציעו לנו עבורם שאלות! 